ઉપરોક્ત વિવિધ યોજનાઓની જાહેરાત કરતાં ગુજરાતના નાયબ મુખ્યપ્રધાન નીતિનભાઈ પટેલે જણાવ્યું હતું કે, સવર્ણોની માંગો વિષે વિચારવા રચવામાં આવેલા નિગમની કમિટીએ છ મહિનાઓ સુધી તમામ માગણીઓ અને યોજનાઓ વિષયક ચર્ચા- વિચારણા કરી હતી. ત્યારબાદ મુખ્યમંત્રી શ્રી વિજય રૂપાણીના માર્ગદર્શન હેઠળ આ યોજનાઓ તૈયાર કરવામાં આવી હતી. આ તમામ યોજનાઓ વર્તમાન વરસના નવા શૈક્ષણિક સત્રથી જ અમલમાં મૂકવામાં આવશે.